paragraph_text: Pjesničko okupljanje je 2008. godine utemeljio zadarski književnik Tomislav Marijan Bilosnić u sjećanje na vukovarskog intelektualca i humanista Renéa Matoušeka koji je tijekom 1980-ih djelovao na zadarskom području. Prvi haiku susret René Matoušek je održan u Gradskoj knjižnici u Obrovcu 2008. godine. Drugi je tekao u sklopu Obrovačkog kulturnog ljeta 2009. godine. Treći (2010.) i četvrti (2014.) susreti su održani u Zelengradu. Među organizatorima su bili zadarski ogranak Društva hrvatskih književnika i više udruga.[http://www.zadarskilist.hr/clanci/28122009/sedam-knjiga-sedam-nagrada-i-%C5%A1est-prijevoda Sedam knjiga, sedam nagrada i šest prijevoda, Zadarski list, 28. prosinca 2009.] (pristupljeno 4. siječnja 2018.)